Dokumentasjon

Krav til siden:

1. I websiden skal det benyttes CSS for å style elementene og vi forventer at det er lagt ned litt arbeid til å lage en visuell tiltalende side.
2. I websiden skal du bruke CSS Flexbok layout for å posisjonere elementene.
3. Bruk Javascript for å gjøre noen ett eller flere elementer på siden interaktiv (hva dette skal være og hvor avansert du vil gjøre det er helt opp til deg selv).
4. Siden skal ha et favicon.
5. Siden skal være gyldig HTML og være testet for forskjellige weblesere.
6. CSS og Javascript skal være i egne filer.

Forklaring:

1. Siden tar i bruk filen «stylesheet.css» for å style elementene. Den linkes til i <head>-delen av HTML dokumentet, «index.html». Det har vært et forsøk på å finne farger som passer sammen, og gjøre overganger mer flytende gjennom bruk av «transition» egenskapen i CSS.
2. Flexbox har blitt brukt til å posisjonere flere av elementene på siden. I navigasjonsbaren har flexbox blitt brukt for å plassere elementene ved siden av hverandre, og tilegne de like stor plass (gjøre de like store). Flexbox har også blitt brukt for å plassere hoveddelene av siden (det store bildet av hunden, og delen under) under hverandre, her har «flex-flow: column» blitt brukt for at elementene skal plasseres etter hverandre nedover, istedenfor bortover. Flexbox har til slutt blitt brukt på de tre nederste elementene (bildene, knappene og teksten) for å få de til å være ved siden av hverandre og for at de delene som hører sammen skal komme under hverandre.
3. Javascript har blitt brukt for å få et bilde av en snakkeboble og en tekst til å gynge fram og tilbake. Dette har blitt gjort med en funksjon som roterer elementene 5 grader, venter i 1 sekund, og kaller på seg selv igjen. Javascript har også blitt brukt for å vise og skjule teksten på bunnen av siden. EventListenere har blitt brukt på knappene, nederst på siden, til å lytte etter at de blir trykket på. Når det skjer, avhengig av om teksten vises eller ikke fra før, vil teksten blir skjult eller vist fram.
4. Faviconet er en hundepote. Filen finnes i mappen «images» og heter «favicon.png». Faviconet lastes inn øverst i html-koden inne i head. En <link>-tag har blitt brukt.
5. HTMLkoden har blitt testen opp mot to validatorer: <https://validator.w3.org/> og <https://www.freeformatter.com/html-validator.html>. Koden har bestått begge testene. Siden har blitt testet i både Chrome og Edge. Det har vært noen mindre bugs i Chrome til tider; animasjonen (snakkeboblen) henger seg litt opp, og teksten på knappene helt nederst har ikke vært helt i sentrum av knappen. Dette er dog ikke site-crashing.
6. CSS ligger i filen «stylesheet.css» den blir linken i toppen av websiden, i <head>. Javascripten ligger i filen «script.js» og hentes inn i bunnen av <body>, i HTMLen. Dette er for å slippe å måtte skrive en EventListener som venter på at vinduet/dokumentet har blitt lastet inn.